Správa zo zahraničnej pracovnej cesty
1.  Účastník ZPC:
Mgr. Alexander Kutka, hlavný štátny radca na odbore štátnej a európskej politiky vo vede a technike
Sekcia vedy a techniky, Ministerstvo školstva, vedy,  výskumu a športu Slovenskej republiky

2.  Zahraničná pracovná cesta:
štát/mesto: Taliansko (Rím)
Dátum: 14.-15.6.2012
Prijímajúca organizácia: Európska vesmírna agentúra ESA.
Účel cesty: účasť na štvrtom rokovaní GR ESA s krajinami EÚ, ktoré nie sú členmi ESA. 
Cestovné a pobytové náklady hradilo MŠVVŠ SR. 

3.  Rámcový program pobytu:
14.6.2012 	cesta z Paríža do Ríma
15.6.2012 	10:00 – 16:00 účasť na rokovaní s GR ESA v Euróskom inštitúte pre vesmírny výskum „ESRIN“ (European Space Research Institute)
19:00 – let Rím–Viedeň, cesta Schwechat–Bratislava

4.  Stručný priebeh rokovaní:
Na rokovaní GR ESA s nečlenskými štátmi bola podané podrobné informácie o konaní Rady ESA na ministerskej úrovni, na ktorú bude oficiálne pozvaný aj minister školstva, vedy, výskumu a športu SR. Konferencia sa koná v dňoch 
20.-21.11.2012 v Taliansku, ústrednou témou konferencie je „Vesmír pre konkurencieschopnosť a rast“. V druhej polovici júla bude pán minister školstva, vedy, výskumu a športu oficiálne pozvaný na túto konferenciu. Najneskôr v októbri bude treba definitívne potvrdiť účasť na tejto konferencii.
K programu stážistického NTS bola podaná informácia, že Estónsko vyslalo jedného študenta, niektoré ďalšie krajiny ukončujú výberový proces vhodných kandidátov. Program bude pokračovať aj budúci rok, je teda možné sa ho naďalej účastniť.
Tlmočil som GR ESA záujem SR o komplexné zhodnotenie „vesmírnych“ kapacít SR, tj. kapacít využiteľných v výskumných a vývojových programoch ESA. Listom GR SVT bude proces oficiálne iniciovaný, ESA následne zašle MŠVVaŠ SR podrobný dotazník určený zainteresovaným subjektom (výskumným a priemyselným organizáciám), po vyplnení ktorého budú tieto organizácie pozvané na 30 minútové interview pod vedením odborníkov ESA. Výstupom tohto zhodnotenia bude dokument obsahujúci presné zmapovanie pripravenosti SR na ďalšiu spoluprácu SR s ESA, ako aj sériu doporučení, ako vesmírne kapacity v SR viac pripraviť na pristúpenie SR do prípravného programu PECS.

5.  Odporúčané závery:

MŠVVaŠ SR by malo začať pripravovať komplexné zhodnotenie vesmírnych kapacít SR pod dohľadom odborníkov z ESA a získať zdroje pre financovanie študentských stáži v zariadení ESA v rámci programu NTS.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú v Sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Slovensko získalo podrobné informácie o prípravách Rady ESA na ministerskej úrovni v novembri tohto roku, ako aj spôsobe vykonania plánového zhodnotenia vesmírnych kapacít SR. 

8.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Mgr. Alexander Kutka, OŠEPVaT
Dátum: 			2. 7. 2012
Správu schválil:		Ing. Diana Demková, riaditeľka OŠEPVaT
				RNDr. Marta Cimbáková, GR SVT

Zoznam použitých skratiek:
NTS	National Trainee Scheme – program študentských stáží v ESA